Diari Oficial de la Generalitat Valenciana


Sumari del DOGV 9398, del 04-08-2022 (2022/7343)

RESOLUCIÓ de 27 de juliol de 2022, de la Conselleria de Política Territorial, Obres Públiques i Mobilitat, per la qual s'ordena la publicació de la part dispositiva de la sentència 116/2022, de 29 de març, dictada per la secció quarta de la sala contenciosa del Tribunal Superior de Justícia de la Comunitat Valenciana, en relació amb l'Ordre 3/2019, de 6 de maig, de la Conselleria d'Habitatge, Obres Públiques i Vertebració del Territori, per la qual es regula la targeta identificativa de la persona que condueix el taxi a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9398

Data del DOGV
:   04-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7343


Data del document
:   27-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * document de transport
    * reglamentació del transport
    * transportista
    * taxi
    * transport de viatgers
    * legislació

RESOLUCIÓ de 27 de juliol de 2022, de la Conselleria de Política Territorial, Obres Públiques i Mobilitat, per la qual s'ordena la publicació de la part dispositiva de la sentència 116/2022, de 29 de març, dictada per la secció quarta de la sala contenciosa del Tribunal Superior de Justícia de la Comunitat Valenciana, en relació amb l'Ordre 3/2019, de 6 de maig, de la Conselleria d'Habitatge, Obres Públiques i Vertebració del Territori, per la qual es regula la targeta identificativa de la persona que condueix el taxi a la Comunitat Valenciana. [2022/7343]  
  
Vista la sentència número 116/2022, de 29 de març, dictada per la secció quarta de la sala contenciosa administrativa del Tribunal Superior de Justícia de la Comunitat Valenciana, la decisió de la qual estima el recurs contenciós interposat per l'Associació Valenciana Professional de Transport per Autotaxi, plantejat contra l'Ordre 3/2019, de 6 de maig, de la Conselleria d'Habitatge, Obres Públiques i Vertebració del Territori, per la qual es regula la targeta identificativa de la persona que condueix el taxi a la Comunitat Valenciana.  
Vist el Decret de la lletrada de l'administració de Justícia de la secció quarta de la sala contenciosa administrativa del Tribunal Superior de Justícia de la Comunitat Valenciana, en el qual s'indica que es declara ferma la sentencia dictada i es requereix l'òrgan que haguera realitzat l'activitat objecte del recurs perquè, en el termini màxim de dos mesos a partir de la seua comunicació, la porte a pur i degut efecte.  
Atesos els articles 17.2 de la Llei orgànica 6/1985, d'1 de juliol, del poder judicial, i 103 i 104 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat del compliment de les sentències i altres resolucions fermes dictades pels tribunals de justícia.  
Atés el que es disposa en els articles 69 de la Llei 5/1983, de 30 de desembre, del Consell, i en l'article 14.2.r del Decret 177/2020, de 30 d'octubre, del Consell, d'aprovació del Reglament orgànic i funcional de la Conselleria de Política Territorial, Obres Públiques i Mobilitat, resolc:  
  
Únic  
Ordenar la publicació en el Diari Oficial de la Generalitat Valenciana de la part dispositiva de la sentència número 116/2022, de 29 de març, dictada per la secció quarta de la sala contenciosa administrativa del Tribunal Superior de Justícia de la Comunitat Valenciana, en recurs número 168/2019, que és ferm i el tenor literal del qual és el següent:  
  
  
«Es declaren contraris a dret i anul·len d'aquesta ordre,  
1) L'article 1, número 4, en l'incís final: [?] i serà de diferents colors depenent del fet que la persona que presta el servei siga assalariada, titular o autònoma col·laboradora, sent:  
- Taronja, per a les persones titulars de l'autorització.  
- Verd, per a les assalariades a temps complet autònomes col·laboradores.  
- Blau, per a persones assalariades a temps parcial.  
2) La disposició transitòria segona, del tenor següent: Substitució de targeta identificativa. En aquells supòsits en què ja es posseïsca la targeta identificativa i d'acord amb el que es disposa en l'article 1, apartat 4, canvie el color d'aquesta, s'haurà de sol·licitar la substitució d'aquesta targeta abans del 15 de novembre de 2019. En tot cas, s'haurà de disposar de les noves targetes abans de l'1.01.2020)  
3) Annex I, al final: La targeta s'imprimirà en els colors taronja, verd o blau segons les condicions expressades en l'article 1.4».  
  
València, 27 de juliol de 2022.- El sotssecretari de la Conselleria de Política Territorial, Obres Públiques i Mobilitat: Rafael Briet Seguí.